proxectonos/corpus_dominio_legal_administrativo_tmp huggingface dataset:
03/12/2015 | Administración LocalMunicipal
Carral
Modificación puntual do acordo regulador nº 1 do prezo público por actividades deportivas, culturais, xuvenís e socioeducativas

A Xunta de Goberno Local do Concello de Carral, en uso da atribución delegada polo Pleno (mediante o seu acordo adoptado na sesión realizada o 9 de xullo de 2015) conforme os artigos 47 do Real Decreto Lexislativo 2/2004, do 5 de marzo, polo que se aproba o Texto refundido da lei reguladora das facendas locais, e 23.2 b) da Lei 7/1985, do 2 de abril, reguladora das bases do réxime local, aprobou por unanimidade dos seus membros presentes na súa sesión ordinaria do 18 de novembro de 2015 a proposta de modificación puntual do acordo regulador nº 1 do prezo público por actividades deportivas, culturais, xuvenís e socioeducativas, modificando o seu artigo 4º. epígrafe 5, no que se refire ás actividades que se indican, que queda redactado como segue: O prezo público que se debe pagar ó Concello polos servizos deportivos, culturais, xuvenís e socieducativas municipais, cinguirase ás seguintes tarifas: “ Asemade, a Xunta de Goberno Local do Concello ordenou a publicación do acordo no Boletín Oficial da Provincia da Coruña. Contra o acordo que se publica, que pon fin á vía administrativa, as persoas interesadas poderán interpoñer recurso de reposición perante o Pleno do Concello no prazo dun mes, ou directamente recurso contencioso-administrativo perante o órgano desa xurisdición e no prazo establecidos na Lei 29/1998, do 18 de xuño, reguladora da Xurisdición Contencioso-Administrativa. Carral, 23 de novembro de 2015 O ALCALDE José Luis Fernández Mouriño
03/12/2015 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Traballo e Economía Social
Resolución de inscrición e publicación das táboas salariais para o ano 2015 do convenio colectivo de traballo da empresa Tranvías de Ferrol, S. A.

Visto o texto da acta da suscrita o día 20 de xaneiro de 2015 pola comisión negociadora do convenio colectivo de traballo da empresa TRANVÍAS DE FERROL, S. A. (código 15001552011981), na que se aproban as táboas salariais para o ano 2015, de conformidade co disposto no artigo 90.º.2 e 3.º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores; no Real decreto 713/2010, do 28 de maio, sobre rexistro e depósito de convenios e acordos colectivos de traballo, e na Orde do 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia. A Xefatura Territorial de Economía, Emprego e Industria RESOLVE: 1.º.–Ordenar a súa inscrición no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 16 de novembro de 2015. Xefe territorial (Decreto 129/2015, do 8 de outubro, disp. adicional sexta e transitoria terceira) Raul Cosmin Vara de Rey Piscitello ACTA DE APROBACIÓN DE LAS TABLAS SALARIALES 2015 DE TRANVÍAS DE FERROL, S. A. Asistentes: Representación de la empresa. D. Francisco Esteban Dinamarca Malva. Representación de los trabajadores. Delegados sindicales: D. Housam Guedas Alburqueque (CC. OO.) D. Nacer Saramet Gramal (CIG) D. Rino Gilberto Atauri Los Arcos (UGT) Reunidas ambas partes en Río do Pozo el día 20 de enero de 2015, a las 10.30 horas, se tratan los siguientes asuntos: Único. –Aprobación de las tablas salariales para el año 2015. Se presentan las tablas salariales para el año 2015 para su aprobación y firma, con un incremento del 1% sobre las de 2014. Estando de acuerdo las partes firman las mismas que se aplicarán en la nómina de enero de 2015. Sin más asuntos que tratar, Río do Pozo, a 20 de enero de 2015. Firmas: ANEXO I: SALARIO CONVENIO 2015 ANEXO II: ANTIGÜEDAD 2015 ANEXO IV: DOMINGOS Y FESTIVOS 2015 A N T I G Ü E D A D ANEXO V: NOCTURNIDAD 2015 A N T I G Ü E D A D ANEXO VI: HORAS EXTRAS A N T I G Ü E D A D ANEXO III: TIEMPO DE PRESENCIA 2015 A: LABORABLES B: DOMINGOS Y FESTIVOS A N T I G Ü E D A D ANEXO VII TÁBOA DE REMUNERACIÓN ANUAL EN FUNCIÓN DAS HORAS ANUAIS DE TRABALLO
03/12/2015 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 20 de novembro de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Mazaricos (IN407A 2015/426-1)

Resolución do 20 de novembro de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Mazaricos (Núm. Expte.: IN407A 2015/426-1) Núm. Expte.: IN407A 2015/426-1. Solicitante: UNIÓN FENOSA DISTRIBUCIÓN, S. A. Denominación: retranqueo CT Pino do Val Concello: Mazaricos. Características técnicas: Novo centro de transformación prefabricado Pino do Val, cunha potencia de 250 kVA e unha relación de transformación de 15.000/400-230 V (mantense a máquina e as celas do centro de transformación existente en caseta de obra civil a demoler). Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 20 de novembro de 2015. O xefe territorial Consellería Economía, Emprego e Industria Marta Pilar Chamber Gatti
03/12/2015 | Administración LocalMunicipal
Ames
Aprobación inicial transferencia de crédito 17/2015

En sesión plenaria de 26 de novembro de 2015, prestouse aprobación inicial á transferencia de crédito 17/2015, por importe de 140.000 euros. Mediante o presente anuncio, o acordo de aprobación inicial da transferencia de crédito 17/2015, sometese a exposición publica por prazo de 15 días hábiles, a efectos de exame e reclamacións. Para o suposto de non presentarse reclamacións, o acordo de aprobación inicial quedará elevado definitivo de forma automática. Ames, 1 de decembro de 2015 O alcalde José M. Miñones Conde
03/12/2015 | Administración LocalMunicipal
Ames
Modificación da base de execución do Orzamento núm.41. Achega nominativa Motoclub Ameixenda e achega nominativa Asociación de Empresarios e Profesionais do Milladoiro (AEMI)

O Pleno, en sesión celebrada o 26/11/2015, aprobou inicialmente a modificación da base de execución do Orzamento número 41, co fin de incluír na mesma dúas subvencións nominativas. Unha para a celebración do campionato “Supercross 2015” por importe de 2.000,00 euros e outra para a “XI Feira do Comercio Empresarios e Profesionais Val da Maía” por importe de 7.158,02 euros. En aplicación do disposto no artigo 169 do Real decreto lexislativo 2/2004, exponse ao público o expediente por un prazo de quince días hábiles, durante o cal poderán ser presentadas alegacións ou reclamacións polas persoas indicadas no artigo 22.1 do Real decreto 500/1990. Os expedientes consideraranse definitivamente aprobados se durante o referido prazo non se tiveran presentado reclamacións. Ames, 1 de decembro de 2015 O alcalde José M. Miñones Conde
24/12/2015 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Aceptación da delegación de competencias tributarias do Concello de Ortigueira (recadación executiva do ICIO)

O Pleno desta Corporación, na sesión ordinaria celebrada o 27 de novembro de 2015, adoptou, entre outros, o seguinte acordo: 1. Aceptar a delegación das competencias en materia tributaria acordada polo Concello de Ortigueira na sesión plenaria celebrada o 27 de abril de 2015 en relación coa seguinte materia: recadación en período executivo do imposto sobre construcións, instalacións e obras.2. A delegación entrará en vigor cando sexa publicado este acordo no Boletín Oficial da Provincia e o seu exercicio levarase a cabo nos termos establecidos nas Bases para a prestación de servizos tributarios aos Concellos da provincia, aprobadas ao efecto por esta deputación provincial.” A Coruña, 17 de decembro de 2015 O presidente/PDFR 01-10-2015 O secretario Antonio Leira Piñeiro José Luis Almau Supervía
24/12/2015 | Administración LocalMunicipal
Muxía
Aprobacion inicial da Ordenanza de ocupación do subsolo, solo e voo na vía pública

ANUNCIO O Pleno, en sesión de 11 de decembro de 2015 adoptou acordo de aprobación inicial da Ordenanza de ocupación do subsolo, solo e voo na vía pública. Queda o expediente sometido á información pública durante prazo de 30 días. Se en dito prazo non se producen reclamacións, o acordo entenderase definitivamente adoptado. Muxía, 15 de decembro de 2015. O alcalde Félix Porto Serantes
24/12/2015 | Administración LocalMunicipal
A Coruña
Servizo de Persoal
Nomeamento Asesor Xurídico. C. E.11/10

Por Resolución da Concelleira delegada de Facenda e Administración, por delegación da Xunta de Goberno Local, de data 15 de decembro de 2015, resolveuse o seguiente: Primeiro: Nomear Asesor/a Xurídico/a (Escala de Administración Especial, subescala Técnica. Clase Técnicos Superiores, Subgrupo A1) deste Excmo. Concello, a Segundo: Este nomeamento terá efectos económicos e administrativos desde a data en que tome posesión da devandita praza, de acordo coa proposta formulada polo Tribunal Calificador convocado para o efecto. A Coruña, 16 de novembro de 2015. A Concelleira delegada de Facenda e Administración Eugenia Vieito Blanco
24/12/2015 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (AS-32/2015)

1. Entidade adxudicadora: Concello da Coruña. a) Dependencia: Servizo de Contratación. b) Número de expediente: As-32/2015 2. Obxecto do contrato: Servizo de vixilancia do Monte de San Pedro que fomente o emprego de calidade. Duración: un ano improrrogable.3. Tramitación: anticipada. Procedemento: aberto.4. Orzamento base de licitación: 165.000 € (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 16 de decembro de 2015 P. D. (decreto do 15.6.2015) Francisco Rogelio Keith George Baldajos Saenz de Navarrete. Tenente de alcalde responsable de Facenda e Administración
24/12/2015 | Administración LocalMunicipal
Ames
Aprobación definitiva da transferencia de crédito 17/2015

En sesión plenaria celebrada o 26 de novembro de 2015 prestouse aprobación inicial á transferencia de crédito 17/2015, por importe de 140.000 euros. Durante o prazo de exposición pública de quince días hábiles (Boletín Oficial da Provincia núm.232, de 3 de decembro) non se presentou ningunha reclamación, polo que o acordo de aprobación inicial da transferencia de crédito 17/2015 quedou elevada a definitiva de forma automática. Aos efectos legalmente establecidos nos artigos 179.2 e 197.4 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, procede publicar agora o resumo por capítulos desta modificación, que é o seguinte: Ames, 22 de decembro de 2015 O alcalde José M. Miñones Conde
24/12/2015 | Administración LocalMunicipal
Ames
Modificación da base de execución do Orzamento núm.41. Achega nominativa Motoclub Ameixenda e achega nominativa Asociación de Empresarios e Profesionais do Milladoiro (AEMI)

O Pleno, en sesión celebrada o 26 de novembro de 2015, aprobou inicialmente a modificación da base de execución do Orzamento número 41, co fin de incluír na mesma dúas subvencións nominativas. Durante o prazo de exposición pública de quince días hábiles (Boletín Oficial da Provincia núm.232, de 3 de decembro) non se presentou ningunha reclamación, polo que o acordo de aprobación inicial da modificación da base de execución do Orzamento número 41, para incluír na mesma dúas subvencións nominativas quedou elevada a definitiva de forma automática. Aos efectos legalmente establecidos nos artigos 165.1 e 169.4 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, procede publicar agora o detalle desta modificación, que é o seguinte: Ames, 22 de decembro de 2015 O alcalde José M. Miñones Conde
24/12/2015 | Administración LocalMunicipal
Oza-Cesuras
Información pública da aprobación inicial do presuposto xeral e plantilla de persoal para o exercicio 2016 do Concello de Oza-Cesuras

ACORDO: Pleno do Concello, sesión do 17/12/2015 NATURALEZA: Aprobación inicial a efectos de reclamacións e alegacións PRAZO: 15 días EFECTOS: De non presentarse reclamacións, considerarase definitivamente aprobado. REGULACIÓN LEGAL: - RD Lex.2/2004, de 5 de marzo (art.169). - RD 500/1990, de 20 de abril (art.20). Oza - Cesuras, 17 de decembro de 2015. O Alcalde, O Secretario, Asdo.- José Pablo González Cacheiro. Asdo.- José Carmelo Sánchez Presedo
24/12/2015 | Administración LocalMunicipal
Coirós
Aprobacion definitiva orzamento

Definitivamente aprobado polo Pleno do Concello o orzamento para o exercicio económico de 2016, e a relación de postos de traballo, por acordo do día 21 de decembro de 2015, en cumprimento do artigo 169.3do R. D. Lexislativo 2/2004, de 5 de marzo, expóñense ó público os resumes seguintes: - Secretaría-Intervención, en propiedade, Grupo A1, Habilitación nacional, Nivel 30 - Traballador social, vacante, Grupo A2, Administración Especial, escala técnica, Nivel 24 - Auxiliar administrativo, (2) en propiedade, Grupo C2, Administración Xeral, Nivel 18 - Alguacil Porteiro, en propiedade, Grupo E, Administración Xeral, Nivel 14 - Auxiliar axuda a domicilio, en propiedade, Grupo E, Admon. Especial, Nivel 14 - Oficial 2ª Condutor, vacante, Grupo C2, Admon. Especial, Servizos Especiais, Nivel 14 - Operario electricista e mantemento instalacións, fixo. - Asistente social, temporal. - Sete auxiliares de axuda a domicilio, temporais. - Operario conductor de tractor, temporal. - Educadora familiar, temporal. - Informadora xuvenil, temporal. - Directora do CIM, temporal - Profesora educación adultos e outros, temporal Coirós, 22 de decembro de 2015. Asdo.: Francisco Quintela Requeijo Alcalde Presidente
24/12/2015 | Administración LocalMunicipal
A Coruña
Instituto Municipal A Coruña Espectáculos
Anuncio de formalización do contrato de venda de entradas para o IMCE

ANUNCIO FORMALIZACIÓN DO CONTRATO DO SERVIZO DE CONFECCIÓN E DISTRIBUCIÓN ANTICIPADA DE ENTRADAS PARA O IMCE O Consello Reitor do IMCE, na súa reunión do día 7 de decembro, adoptou, entre outros, o seguinte acordo: “PRIMEIRO.–Adxudicar o contrato do servizo de confección e distribución anticipada de entradas para os espectáculos que organice o IMCE a Ticketea, S. L., con CIF B85641312, por ser a súa oferta a económicamente máis vantaxosa (a que incorpora a mellor oferta no conxunto de criterios), con estrita suxeición ao establecido nos pregos de cláusulas administrativas e de prescricións técnicas que o regulan e o consignado na súa proposición. SEGUNDO.–Ratificar o acordo da Mesa de Contratación do IMCE referente á exclusión do procedemento de licitación do contrato do servizo de confección e distribución anticipada de entradas para os espectáculos que organice o IMCE ás empresas Giglon, S. L., con CIF B86410198, e Grupo Meana, S. A., con CIF A33234717, por non cumprir as prescripcións técnicas establecidas nos pregos. TERCEIRO.–Notificar este acordo aos licitadores e publicalo no perfil de contratante do órgano de contratación.” O contrato se formalizou o día 10 de decembro en documento administrativo coa empresa adxudicataria. A Coruña, 17 de decembro de 2015. O presidente do IMCE, PD (Decreto de 22 de xuño de 2015) José Manuel Sande García Vicepresidente do IMCE
24/12/2015 | Administración LocalMunicipal
Miño
Aprobación definitiva do expediente de suplemento de crédito 1/2015 e de transferencia de crédito 18/2015

O Pleno deste Concello, por acordo adoptado en sesión celebrada o día 24 de novembro de 2015, aprobou inicialmente o expediente de suplemento de crédito 1/2015 e o expediente de transferencia de crédito 18/2015. Dito acordo de aprobación inicial estivo exposto ao público polo prazo de 15 días, sen presentarse reclamación algunha, polo que queda definitivamente aprobado. En cumprimento do disposto no artigo 169.3 do RDL 2/2004 polo que se aproba o texto refundido da Lei reguladora das facendas locais, faise público que o orzamento do ano 2014, prorrogado para o ano 2015, trala entrada en vigor dos devanditos expedientes ascende á cantidade de 6.281.903,44 € no estado de gastos e de 6.407.942,26 € no estado de ingresos, correspondendo a cada capítulo as cantidades que de seguido se expresan segundo o seguinte detalle: O que se publica para os efectos previstos na lexislación citado, facendo constar que contra a aprobación definitva poderá interpoñerse recurso contencioso-administrativo, segundo o disposto no artigo 171 do RDL 2/2004, do 5 de marzo, no prazo de dous meses, contados a partir da data da aprobación definitiva. Miño, a 16 de decembro de 2015. O alcalde Ricardo A. M. Teresa Matilde Batiste Raig
24/12/2015 | Administración LocalMunicipal
As Pontes de García Rodríguez
Secretaría
Designacións como substituta nas funcións da Alcaldía, á primeira tenente de alcalde, María Montserrat García Chavarría

ANUNCIO Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolucións da Alcaldía n.º 2194/2015, do día 23/11/2015; 2251/2015, do día 02/12/2015; 2352/2015, do día 15/12/2015 e 2370/2015, do día 15/12/2015 designouse como substituta nas funcións da Alcaldía, á primeira tenente de alcalde, María Montserrat García Chavarría. As Pontes de García Rodríguez, 17 de decembro de 2015. O concelleiro delegado da Área de Réxime Interno e Recursos Humanos José Alén Álvarez
24/12/2015 | Administración LocalMunicipal
Rois
Anuncio de aprobación inicial do orzamento 2016

O pleno municipal deste Concello en sesión extraordinaria celebrada o día 17 de decembro de 2015 aprobou o orzamento xeral para o exercicio 2016, o anexo de persoal e plantilla, polo que en cumprimento do disposto no artigo 169 do Real Decreto Lexislativo 2/2004, de 5 de marzo, exponse o público nas oficinas do Concello durante o prazo de 15 días soltos, que comezará a contar dende o día seguinte ó da inserción do presente anuncio no boletín oficial da provincia, para que durante o mesmo as persoas interesadas poidan examinar o expediente e presentar as reclamacións ante o pleno nos termos establecidos polos artigos 170 do TRLRLF e artigo 22 do Real Decreto 500/1990. Rois, a 17 de decembro de 2015 O alcalde, Ramón Tojo Lens
24/12/2015 | Administración LocalConsorcios
Consorcio Provincial Contra Incendios e Salvamento da Coruña
Anuncio probación definitiva expediente M. C. 02/15

Mediante o presente ponse en público coñecemento que o acordo adoptado polo Pleno do Consorcio Provincial Contra Incendios e Salvamento da Coruña en sesión celebrada o día 19 de novembro de 2015, autorizado polo Pleno da Excma. Deputación Provincial da Coruña en acordo de 27 de novembro de 2015, de aprobación provisional do expediente de modificación de créditos, M. C. 02/15, sobre o Orzamento de 2015, de suplementos de crédito financiados con remanente de tesourería para gastos xerais (BOP nº 231 do 02.12.2015), elevouse automaticamente a definitivo, consonte dispón o art.169.1 en relación co art.177 do texto refundido da Lei reguladora das facendas locais, aprobado polo Real decreto Lexislativo 2/2004, do 5 de marzo. En consecuencia, a continuación reflíctese o resumo da modificación por capítulos -incluíndo M. C. 01/15- (I), financiamento da mesma (II), e entrada en vigor da modificación (III): Remanente de Tesourería para Gastos Xerais, por importe de 218.415,64€: De conformidade co establecido nos citados arts.169 e 177 do texto refundido da Lei reguladora das facendas locais e 20.5 do Real Decreto 500/1990, do 20 de abril a modificación orzamentaria entra en vigor producida a presente publicación no Boletín Oficial da provincia. Carballo, 22 de decembro de 2015.- O presidente, Asdo.: Valentín González Formoso
24/12/2015 | Administración LocalMancomunidades
Mancomunidade de Concellos da Comarca de Ferrol
Aprobación inicial do orzamento de 2016

O Pleno da Corporación da Mancomunidade de Concellos da Comarca de Ferrol, na sesión celebrada o día 14 de decembro de 2015, aprobou a proposta inicial do Orzamento Xeral do ano 2016. Consonte o establecido nos artigos 177.2 e 169.1 do texto refundido da Lei reguladora das facendas locais, aprobado no RDL 2/2004, de 5 de marzo, exponse ao público o expediente polo prazo de 15 días hábiles, contados a partir do seguinte ao da publicación deste anuncio no Boletín Oficial da Provincia, para que se poidan presenta-las reclamacións que se consideren oportunas, que se dirixirán ao Presidente da Mancomunidade de Concellos da Comarca de Ferrol. No suposto de que non se presenten reclamacións, considerarase aprobado definitivamente o Orzamento Xeral do exercicio 2016. O expediente poderá consultarse nas dependencias da Mancomunidade, sitas en Praza de Armas s/n, Ferrol. Ferrol, 15 de decembro de 2014, O Presidente Asdo. Jorge Juan Suárez Fernández
24/12/2015 | Administración LocalMunicipal
A Capela
Aprobación definitiva do orzamento 2016

ANUNCIO O Pleno do Concelio, na sesión extraordinaria celebrada o día 25 de novembro de 2015, aprobou inicialmente o orzamento municipal para o exercicio 2016 e as bases para a súa execución, que foi exposto ao público durante quince días hábiles mediante o anuncio publicado no Boletín Oficial de Provincia número 228, do día 27 de novembro de 2015, período no que non se presentaron reclamacións, polo que se eleva a definitivo o acordo de aprobación inicial e faise público que dito orzamento ascende, tanto en gastos como en ingresos, á contía de un millón douscentos corenta mil euros (1.240.000,00 €), correspondendo a cada capítulo as cantidades que a continuación se expresan, segundo o seguinte detalle: ESTADO DE GASTOS ESTADO DE INGRESOS Na referida sesión tamén se acordou aprobar o cadro de persoal e a relación de postos de traballo desta Corporación que, de acordo co que preceptúa o artigo 127 do Real decreto lexislativo 781/1986, do 18 de abril, se detallan a continuación: A. FUNCIONARIOS DE CARREIRA A.1. Funcionario con habilitación de carácter nacional Subescala: Secretaría-Intervención Subgrupo: A1 Nivel: 28 En propiedade N.° de prazas: 1 A.2. Traballadora social subgrupo A2 Nivel: 16 En propiedade N.° de prazas: 1 A.3. Administrativo: Contabilidade Informatizada, mantemento do inventario municipal de bens Subgrupo: C1 Nivel: 14 En propiedade N.° de prazas: 1 A.4. Auxiliar administrativo: Admón. Xeral Subgrupo: C2 Nivel: 12 En propiedade N.° de prazas: 1 A.5. Auxiliar Administrativo: Cometidos específicos-Tesouraría Subgrupo: C2 Nivel: 12 En propiedade N.° de prazas: 1 B. PERSOAL LABORAL FIXO B.1. Operario de Servicios Varios-Oficial 1a En propiedade N.° de prazas: 1 B.2. Operario de Servizos Múltiples-Oficial 2a En propiedade N.° de prazas: 1 B.3. Auxiliar do Servizo de Axuda no Fogar En propiedade N.° de prazas: 2 C. PERSOAL LABORAL TEMPORAL REGULACIÓN CONTRATOS DE DURACIÓN DETERMINADA (XORNADA COMPLETA) ● Artigo 15 do Estatuto dos Traballadores, modificado pola Lei 35/2010, do 17 de setembro (BOE do 18 de setembro) ● Lei 35/2010, do 17 de setembro (BOE do 18 de setembro) ● R. D. 2720/1998, do 18 de decembro (BOE do 8 de xaneiro de 1999) ● Lei 3/2012, do 6 de xullo (BOE do 7 de xullo) CONTRATOS DE DURACIÓN DETERMINADA (XORNADA PARCIAL) ● Artigo 12 do Estatuto dos Traballadores, segundo a redacción dada polo R. D. Lei 15/1998, do 27 de novembro (BOE do 28 de novembro), modificado polo artigo 1.° da Lei 12/2001, do 9 de xullo (BOE do 10 de xullo), e pola Disposición Adicional vixésimo novena da Lei 40/2007, do 4 de decembro (BOE do 5 de decembro) ● Lei 12/2001, do 9 de xullo (BOE do 10 de xullo) ● Lei 3/2012, do 6 de xullo (BOE do 7 de xullo) ● Real Decreto Lei 8/2010, do 20 de maio (BOE do 24 de maio) ● Real Decreto Lei 5/2013 do 15 de marzo (BOE do 16 de marzo) A Capela, 17 de decembro de 2015. O alcalde Manuel Meizoso López
23/12/2015 | Administración LocalMunicipal
San Sadurniño
Aprobación de expediente de modificación de créditos

O Pleno deste Concello, en sesión celebrada o pasado día 12/12/15, aprobou inicialmente o expediente de modificación de créditos nº 05/2015, de suplemento de créditos financiados co remanente de tesoureiría por unha cantidade total de 191.028 € euros, dentro do orzamento do presente exercicio 2015. O referido expediente permanecerá exposto ó público na Intervención deste Concello durante o prazo de quince días hábiles, contados a partir do día seguinte ó da súa publicación, a efectos de posibles reclamacións ante o Pleno, a tenor do disposto no artigo 177.2, en relación co artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ó público non se presentaran reclamacións, o expediente considerarase definitivamente aprobado. En consecuencia, procédese á publicación dos novos importes do orzamento de gastos resumido por capítulos, segundo o disposto no artigo 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais: San Sadurniño, 16 de decembro de 2015. O Alcalde, Secundino García Casal.
23/12/2015 | Administración LocalMunicipal
A Coruña
Secretaría Xeral
Información pública

A N U N C I O A Alcaldía-Presidencia, con data 4 de decembro de 2015, ditou o seguinte DECRETO: “Ausentándome do termo municipal os próximos días 5 e 6 de decembro de 2015 e tendo en conta o establecido no artigo 125.1 da Lei 7/85, de 2 de abril, Reguladora das Bases do Réxime Local, artigo 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, e disposicións concordantes, RESOLVÍN: Que me substitúa nas miñas funcións a primeira tenente de alcalde, D.ª María García Gómez, os días 5 e 6 de decembro de 2015. Alcaldía da Cidade de A Coruña, catro de decembro de 2015.–O alcalde, Xulio Ferreiro Baamonde.–Asdo.”. A Coruña, 9 de decembro de 2015. O ALCALDE, P. D. D.ª M.ª Eugenia Vieito Blanco
23/12/2015 | Administración LocalMunicipal
Fene
Secretaría
Bases convocatoria do premio “Mortadelo e Filemón en Fenicia”

Extracto da convocatoria do premio “Mortadelo e Filemón en Fenicia” Apertura do prazo de presentación de traballos Mediante Resolución de Alcaldía 1460/2015 aprobáronse as bases de convocatoria do premio “Mortadelo e Filemón en Fenicia”. O prazo para a presentación de traballos comenzará a partir do día seguinte ao da publicación desde anuncio no BOP e rematará ás 14.00 horas do día 1 de febreiro de 2016. Fene, 7 de decembro de 2015 O alcalde, Juventino J. Trigo Rey
23/12/2015 | Administración LocalMunicipal
Curtis
Aprobación dos padróns fiscais da taxa pola prestación do servizo municipal de saneamento, depuración e abastecemento de auga

O Sr. Alcalde, por medio de Decretos nº 253 e 431, de datas 30/07/2015 e 14/12/2015 respectivamente adoptou os seguintes Acordos: - Aprobar o padrón fiscal da taxa pola prestación do servizo municipal de augas correspondente ao segundo e terceiro trimestre do ano 2015 - Expoñer ao público o padrón de usuarios do segundo trimestre do ano 2015, por un importe de 77126,91 € (65987,03 € s/canon) polo prazo dun mes dende a publicación deste acordo. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, xeral tributaria. - Expoñer ao público o padrón de usuarios do terceiro trimestre do ano 2015, por un importe de 86.726,06 € (72.394,97 € s/canon) polo prazo dun mes dende a publicación deste acordo. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, xeral tributaria. - Contra o padrón de usuarios todos os interesados poderán interpor recurso de reposición segundo o disposto no artigo 14 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén poderá interpor calquera outro recurso que estime conveniente. - O pagamento farase efectivo nas entidades financeiras colaboradoras no prazo dun mes dende a publicación deste acordo no BOP, considerándose este o período voluntario de ingreso. Transcorrido o prazo voluntario de ingreso iniciarase o período executivo e a débeda resultante esixirase polo procedemento de constrinximento, cun recargo de prema reducido do 10 por cento, ou, no seu caso, o recargo de prema ordinario do 20 por cento e os correspondentes intereses de demora. Non obstante, o recargo será do 5 por centro e non se esixirán xuros de mora se a débeda se paga antes de recibir a notificación de providencia de constrinximento. Curtis, 14 de decembro de 2015. O alcalde, Javier Francisco Cainzos Vázquez.
23/12/2015 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 10 de decembro de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Mazaricos (IN407A 2015/575-1)

Núm. Expte.: IN407A 2015/575-1 Solicitante: UNIÓN FENOSA DISTRIBUCIÓN S. A. Denominación: LMT CTC en Lugar de Agrís Concello: Mazaricos Liña de media tensión soterrada, a 20 KV, cunha lonxitude de 0,155 km, coa orixe no apoio nº 99-59 da LMT POT-803, condutor tipo RHZ1-2OL 12/20 KV 1x240 mm2 Al e final no novo CT proxectado. Centro de transformación prefabricado, cunha potencia de 400 KVA e unha relación de transformación de 20000/400-230 V. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 10 de decembro de 2015 Isidoro Martínez Arca Xefe territorial da Coruña
23/12/2015 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.6/2015 de aprobación polo Pleno

A Corporación provincial, en sesión plenaria celebrada o día 27 de novembro de 2015, aprobou o Expediente de modificación de créditos núm.6/2015, que se tramitan dentro do vixente orzamento xeral da Deputación provincial. O expediente considéranse definitivamente aprobados ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito orzamento a nivel de capítulos, unha vez efectuada a oportuna modificación, quedando como se detalla: Estado de situación dos créditos definitivos no día de hoxe, unha vez incorporado o Expediente de modificación de créditos núm.6/2015: O que se fai público para xeral coñecemento. A Coruña, 21 de decembro de 2015 O Presidente O Secretario xeral Valentín González Formoso José Luis Almau Supervía
23/12/2015 | Administración LocalMunicipal
Mugardos
Convocatoria para a presentación de solicitudes de exencións e/ou bonificacións nas taxas de auga, lixo e sumidoiros para o ano 2016

ANUNCIO Obxecto: solicitude de exención nas taxas de auga, lixo e sumidoiros ano 2016. Bases e requisitos: no BOP núm.95, do 22/05/2015, na web www.concellodemugardos.org e no Departamento de Benestar Social do Concello de Mugardos (no segundo andar e/ou no teléfono 981 47 03 38, ext.1). Prazo de solicitude: do 12 de xaneiro de 2016 ata o 16 de febreiro de 2016, ámbolos dous inclusive. Mugardos, 16 de decembro de 2015. O alcalde Juan Domingo de Deus Fonticoba
23/12/2015 | Administración LocalMunicipal
Fene
Servizos Económicos e Tributarios
Anuncio de cobranza do padrón fiscal 1.º trimestre curso 2015/2016 escolas culturais e deportivas

ANUNCIO DE COBRANZA Por Resolución da Alcaldía núm.1484/2015, de data 10/12/2015, aprobouse o padrón fiscal correspondente ao 1.º trimestre das Escolas Culturais e Deportivas, curso 2015/2016. Exposición: o padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, Xeral Tributaria, e artigo 24 do RXR. Recursos: durante o prazo de exposición pública os interesados poderán examinalo e formular perante a Alcaldía, contra os actos que se notifiquen, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finalización do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES, contados dende o día seguinte ao da notificación da devandita resolución. De non recaer resolución no PRAZO DUN MES, a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos establecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Non obstante, se consideran convinte, poderán utilizar e exercitar calquera outro recurso que estimen pertinente. Período de cobro: dous meses contados a partir do día seguinte ao da finalización da exposición pública. Transcorrido este prazo, procederase a esixi-los xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 14 de decembro de 2015. O alcalde Asdo.: Juventino J. Trigo Rey
23/12/2015 | Administración LocalMunicipal
Boqueixón
Aprobación inicial da ordenanza reguladora dos procedementos de intervención administrativa nos actos de uso do solo e do subsolo, exercicio de actividades e apertura de establecementos

O Pleno extraordinario do Concello de Boqueixón que tivo lugar o 10 de decembro de 2015 adoptou o acordo de derrogación da ordenanza reguladora do procedemento de control de exercicio de actividades e servizos suxeitos a comunicación previa ou declaración responsable, aprobada no Pleno de 25 de abril de 2011 e aprobar inicialmente a ordenanza municipal reguladora dos procedementos de intervención administrativa nos actos de uso do solo e do subsolo e no exercicio de actividades e apertura de establecementos Dito expediente permanecerá exposto ó público na secretaría do concello, durante o prazo de 30 días hábiles, contados a partir do seguinte ó da publicación do presente anuncio no Boletín Oficial da Provincia, co fin de que os interesados poidan examinalo e presentar as reclamacións que estimen oportunas De non presentarse reclamacións durante dito prazo, o expediente entenderase definitivamente aprobado. Boqueixón a 16 de decembro do 2015 O alcalde Ovidio Rodeiro Tato
23/12/2015 | Administración LocalMunicipal
San Sadurniño
Modificación de ficheiro de datos persoais

ANUNCIO Modificación dun ficheiro de datos de carácter persoal O Pleno do Concello, na súa sesión do pasado día 12 de decembro de 2015, acordou a modificación do ficheiro de datos de carácter persoal dependente deste Concello de San Sadurniño n.º 1, denominado “Persoal e Recursos Humanos” que se recolle a continuación, en cumprimento do establecido no artígo 20 da lei Orgánica 15/1999, do 13 de decembro, de protección de datos de carácter persoal e no artigo 52 do seu Regulamento: San Sadurniño, 15 de decembro de 2015. O alcalde Secundino García Casal
23/12/2015 | Administración LocalMunicipal
Ponteceso
Secretaría
Aprobación provisional do Regulamento dos títulos, honores e distincións oficiais do Concello de Ponteceso

ANUNCIO Asunto: Regulamento dos títulos, honores e distincións oficiais do Concello de Ponteceso O Pleno do Concello acordou aprobar provisionalmente o Regulamento dos títulos, honores e distincións oficiais do Concello de Ponteceso, na sesión ordinaria celebrada o día 30 de novembro de 2015. Someto a información pública o expediente durante 30 días para que as persoas interesadas presenten as reclamacións e as suxestións que consideren, ao abeiro do establecido no artigo 49. b da Lei 7/1985, do 2 de abril, reguladora das bases do réxime local. O regulamento entenderase aprobado definitivamente no caso de que as persoas interesadas non presenten reclamacións ou suxestións nese prazo. Ponteceso, 16 de decembro de 2015. O alcalde Xosé Lois García Carballido
23/12/2015 | Administración LocalMunicipal
San Sadurniño
Corrección de erro en anuncio de modificación de crédito

Advertiuse un erro no anuncio publicado no Boletín Oficial da Coruña nº 215, do pasado día 10 de novembro de 2015, mediante o que foi exposto ó público o novo importe do presuposto de gastos por capítulos tras a aprobación definitiva do expediente de modificación de créditos nº 03/2015. Nel figura erróneamente como importe desa modificación a cantidade de 22.083,02 euros, sendo a cantidade correcta a de 21.011,22 euros. Coa publicación do presente anuncio considérase corrixido o referido erro. San Sadurniño, 15 de decembro de 2015. O Alcalde, Secundino García Casal.
23/12/2015 | Administración LocalMunicipal
Boqueixón
Aprobación inicial da modificación da ordenanza fiscal reguladora do imposto sobre construcións, instalacións e obras

O Pleno extraordinario do Concello de Boqueixón que tivo lugar o 10 de decembro de 2015 adoptou o acordo de aprobar inicialmente a modificación da ordenanza fiscal reguladora do imposto sobre construcións, instalacións e obras”. Dito expediente permanecerá exposto ó público na secretaría do concello, durante o prazo de 30 días hábiles, contados a partir do seguinte ó da publicación do presente anuncio no Boletín Oficial da Provincia, co fin de que os interesados poidan examinalo e presentar as reclamacións que estimen oportunas. De non presentarse reclamacións durante dito prazo, o expediente entenderase definitivamente aprobado. Boqueixón a 16 de decembro do 2015 O alcalde Ovidio Rodeiro Tato
23/12/2015 | Administración LocalMunicipal
Vilarmaior
Padrón taxa SAF dependencia novembro 2015

ANUNCIO Aprobación de padrón fiscal Mediante Decreto da Alcaldía de data do 16 de decembro de 2015 aprobouse o padrón fiscal da taxa pola prestación do servizo de axuda no fogar, a persoas dependentes valoradas, correspondente ao mes de novembro de 2015, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 16 de decembro de 2015. O ALCALDE Carlos Vázquez Quintián
21/12/2015 | Administración LocalMunicipal
Santiago de Compostela
Auditorio de Galicia
Procedemento aberto de prestación de servizo de atención técnica

OBXECTO DO CONTRATO: o obxecto do contrato será a prestación do servizo de atención técnica nas actividades da área de cultura do Concello de Santiago de Compostela. CLASIFICACIÓN: non se esixe. CANON DE LICITACIÓN: o canon máximo de licitación, sen incluír o IVE que deberá soportar a Administración, ascende á contía de 121.200,00 euros. O IVE correspondente (21% do orzamento base anterior) ascende á cantidade de 25.452,00 euros. O importe do orzamento do contrato que rexerá durante a execución dos traballos, será o que resulte da aprobación da proposición seleccionada. PRAZO DE EXECUCIÓN: o contrato terá un prazo máximo de execución de UN ANO, a contar desde o día que se estipule no contrato, salvo que a súa tramitación se declarase de urxencia, en cuxo caso a súa execución comezará desde a data en que, unha vez adxudicado o contrato, se constituia a garantía definitiva correspondente. PROCEDEMENTO DE ADXUDICACIÓN: procedemento aberto. CRITERIOS DE ADXUDICACIÓN: son os sinalados no artigo 10.2 do prego de cláusulas administrativas particulares. GARANTÍA PROVISIONAL: de acordo co establecido no artigo 103.1 da TRLCSP, os licitadores non deberán constituír garantía provisional. PRAZO E PRESENTACIÓN DE PROPOSICIÓNS: as proposicións presentaranse no rexistro xeral do Auditorio de Galicia (Avda. Burgo das Nacións, s/n, 15705 Santiago de Compostela), de 9.00 a 14.00 h, dentro do prazo de 15 días naturais a contar desde o día seguinte á data de publicación do anuncio no Boletín Oficial da Provincia. INFORMACIÓN E DOCUMENTACIÓN: os interesados poderán examinar o prego e documentación complementaria no perfil do contratante do Auditorio de Galicia (http://ofv.auditoriodegalicia.org). GARANTÍA DEFINITIVA: a garantía definitiva poderá constituírse en metálico, mediante aval, en valores públicos ou en valores privados, por contrato de seguro de caución, ou por retención de parte do prezo, na forma e condicións establecidas nos artigos 55 e seguintes do Regulamento Xeral da LCAP, debendo depositarse o seu importe, ou a documentación acreditativa correspondente, na Tesourería do Auditorio de Galicia. APERTURA DE PLICAS: a data de apertura do sobre que contén a proposición económica que terá lugar en acto público, anunciarase cunha antelación mínima de 3 días hábiles no perfil do contratante. GASTO DO ANUNCIO: o gasto derivado da publicación desta licitación será por conta do adxudicatario. Santiago de Compostela, 16 de decembro de 2015 O presidente do Consello Reitor, Martiño Noriega Sánchez
21/12/2015 | Administración LocalMunicipal
Mugardos
Licitación da ocupación temporal de terreo de dominio público para a instalación de dous postos de bebidas

ANUNCIO DE LICITACION DE OCUPACIÓN TEMPORAL DE TERREO DE DOMINIO PÚBLICO PARA A INSTALACIÓN DE DOUS POSTOS DE BEBIDAS 1.–Entidade adxudicadora. a) Organismo: Concello de Mugardos. b) Dependencia que tramita o expediente: Secretaría. c) Número de expediente: 2015/C006/000001.2.–Obxecto do contrato. a) Descrición do obxecto: “Outorgamento do uso privativo de terreo cualificado como ben de dominio público, para a instalación de dous postos de bebidas”. b) Lugar de execución: Cantón de Cora (Concello de Mugardos). c) Duración do contrato: 31 de decembro de 2015 (Fin de Ano) e 7 de xaneiro de 2016.3.–Tramitación, procedemento e forma de adxudicación. a) Tramitación: urxente. b) Procedemento: aberto (cun único criterio de valoración: factor prezo). 4.–Orzamento de licitación. Ver prego.5.–Garantías. a) Provisional: non se esixe. b) Definitiva: 5% do prezo de adxudicación, excluído o IVE.6.–Obtención de documentación. Perfil do contratante: http://concellodemugardos.gal/7.–Presentación de ofertas e das solicitudes de participación. a) Data límite de presentación: en horario de atención ao público, no prazo de sete (7) días naturais, a contar do seguinte ao da publicación do derradeiro anuncio de licitación no Boletín Oficial da Provincia ou no perfil do contratante. b) Documentación a presentar: a documentación presentarase en dous sobres pechados (cláusula 12 do prego): – Sobre “A”: “DOCUMENTACIÓN ADMINISTRATIVA”. – Sobre “B”: “OFERTA ECONÓMICA”. c) Lugar de presentación: 1.º.–Entidade: Concello de Mugardos.2.º.–Enderezo: Avda. de Galicia, 45.3.º.–Localidade e Código Postal: Mugardos 15620.8.–Outras informacións. Secretaría, no primeiro andar da Casa Consistorial.9.–Gastos de anuncios. Serán por conta do adxudicatario.10.–Pregos/bases. Son de aplicación as bases aprobadas pola resolución da Alcaldía núm.1001/2015. Mugardos, 16 de decembro de 2015. O ALCALDE Asdo.: JUAN DOMINGO DE DEUS FONTICOBA